AFRIKAANSE OPSOMMING: Dampabsorpsie is 'n termies geaktiveerde hittepompproses wat gebruik kan word om verkoeling te produseer. Die aantreklikheid van hierdie tegnologie is dat dit 'n lae temperatuur bron van hitteenergie kan benut om 'n nuttige uitset te produseer. Veral, kan dit gebruik word as 'n manier vir die herwinning van hernubare energie asook as afvalhitte. Ten einde om 'n beter begrip van hierdie tegnologie te bewerkstellig is die doel van hierdie tesis projek om 'n teoretise simulasie model saam te stel. Na evaluering van die moontlike implementering van hierdie tegnologie is die besluit geneem om 'n water-litiumbromied variant van dampabsorpsie te ondersoek. Deur die toepassing van die fundamentele beginsels van die behoud van massa en energie is 'n oorgangssimulasie model vir 'n enkeleffek waterlitiumbromied dampabsorpsie stelsel ontwikkel. Die resulteerende simulasie is gebruik om die aktivering en verkoelingseffek van 'n teoretiese damp absorpsie stelsel te beskryf. Soortgelyke werk kon nie in die gepubliseerde literatuur gevind word nie. Dus is 'n eksperimentele apparaat gebou om resultate te verkry vir 'n vergelyking met die teoretise simulasie. 'n Vergelyking tussen die temperatuur waardes van die simulasie en die eksperimentele werk wys dat die verskil in temperatuur op die meeste 23% was.